---
title: Κεφάλαιο 23. Τοπικές Ρυθμίσεις - Χρήση και ρύθμιση I18N/L10N
part: Μέρος III. Διαχείριση Συστήματος
prev: books/handbook/virtualization
next: books/handbook/cutting-edge
showBookMenu: true
weight: 27
params:
  path: "/books/handbook/l10n/"
---

[[l10n]]
= Τοπικές Ρυθμίσεις - Χρήση και ρύθμιση I18N/L10N
:doctype: book
:toc: macro
:toclevels: 1
:icons: font
:sectnums:
:sectnumlevels: 6
:sectnumoffset: 23
:partnums:
:source-highlighter: rouge
:experimental:
:images-path: books/handbook/l10n/

ifdef::env-beastie[]
ifdef::backend-html5[]
:imagesdir: ../../../../images/{images-path}
endif::[]
ifndef::book[]
include::shared/authors.adoc[]
include::shared/mirrors.adoc[]
include::shared/releases.adoc[]
include::shared/attributes/attributes-{{% lang %}}.adoc[]
include::shared/{{% lang %}}/teams.adoc[]
include::shared/{{% lang %}}/mailing-lists.adoc[]
include::shared/{{% lang %}}/urls.adoc[]
toc::[]
endif::[]
ifdef::backend-pdf,backend-epub3[]
include::../../../../../shared/asciidoctor.adoc[]
endif::[]
endif::[]

ifndef::env-beastie[]
toc::[]
include::../../../../../shared/asciidoctor.adoc[]
endif::[]

[[l10n-synopsis]]
== Σύνοψη

Το FreeBSD είναι ένα ιδιαίτερα αποκεντρωμένο έργο με χρήστες και εθελοντές σε ολόκληρο τον κόσμο. Στο κεφάλαιο αυτό συζητούνται οι δυνατότητες τοπικών και διεθνών ρυθμίσεων του FreeBSD, οι οποίες επιτρέπουν σε χρήστες γλωσσών εκτός της Αγγλικής να εκτελέσουν πραγματική εργασία. Υπάρχουν πολλοί παράγοντες στην υλοποίηση του πλαισίου i18n, τόσο σε επίπεδο συστήματος, όσο και εφαρμογών, και για το λόγο αυτό, όπου χρειάζεται, παραπέμπουμε τον αναγνώστη σε πιο συγκεκριμένες πηγές τεκμηρίωσης.

Αφού διαβάσετε αυτό το κεφάλαιο, θα ξέρετε:

* Πως κωδικοποιούνται οι γλώσσες και οι τοπικές ρυθμίσεις στα σύγχρονα λειτουργικά συστήματα.
* Πως να βάλετε τοπικές ρυθμίσεις στο κέλυφος σας (login shell).
* Πως να ρυθμίσετε την κονσόλα για γλώσσες εκτός της Αγγλικής.
* Πως να χρησιμοποιήσετε αποτελεσματικά το σύστημα X Windows με διαφορετικές γλώσσες.
* Που να βρείτε περισσότερες πληροφορίες για τη συγγραφή εφαρμογών συμβατών με το πρότυπο i18n.

Πριν διαβάσετε αυτό το κεφάλαιο, θα πρέπει:

* Να γνωρίζετε πως να εγκαταστήσετε πρόσθετο λογισμικό τρίτου κατασκευαστή (crossref:ports[ports,Εγκατάσταση Εφαρμογών: Πακέτα και Ports]).

[[l10n-basics]]
== Βασικές Γνώσεις

=== Τι Είναι το I18N/L10N;

Οι ομάδες ανάπτυξης λογισμικού δημιούργησαν τον όρο I18N, ως συντόμευση της λέξης "internationalization" (διεθνοποίηση), μετρώντας απλώς τα γράμματα της λέξης ανάμεσα στο πρώτο και το τελευταίο. Ο όρος L10N έχει προκύψει με τον ίδιο τρόπο, αυτή τη φορά από τη λέξη "localization" (τοπικοποίηση, ή απλώς τοπικές ρυθμίσεις). Συνδυάζοντας μεταξύ τους τις μεθόδους, τα πρωτόκολλα, και τις εφαρμογές που συμβαδίζουν με τα I18N/L10N, οι χρήστες μπορούν να χρησιμοποιήσουν τις γλώσσες της επιλογής τους.

Οι εφαρμογές I18N προγραμματίζονται με τη βοήθεια εργαλείων (kits) και βιβλιοθηκών. Επιτρέπεται έτσι στους προγραμματιστές να γράψουν ένα απλό αρχείο και να μεταφράσουν τα μενού και τα κείμενα που απεικονίζει η εφαρμογή, σε κάθε γλώσσα που απαιτείται. Συνιστούμε ένθερμα στους προγραμματιστές να ακολουθούν την παραπάνω σύμβαση.

=== Γιατί Πρέπει να Χρησιμοποιήσω τα I18N/L10N;

Τα I18N/L10N χρησιμοποιούνται κάθε φορά που επιθυμείτε να δείτε, να εισάγετε, ή να επεξεργαστείτε δεδομένα σε γλώσσες εκτός της Αγγλικής.

=== Ποιες Γλώσσες Υποστηρίζονται στο I18N;

Το I18N και το L10N δεν είναι ειδικά φτιαγμένα για το FreeBSD. Την δεδομένη στιγμή, υποστηρίζονται οι περισσότερες γνωστές γλώσσες, συμπεριλαμβανομένων των: Κινεζικών, Γερμανικών, Γιαπωνέζικων, Κορεατικών, Γαλλικών, Ρωσικών, Βιετναμέζικων, κ.α.

[[using-localization]]
== Χρήση των Τοπικών Ρυθμίσεων

Το I18N είναι στην πραγματικότητα μια σύμβαση, και δεν έχει δημιουργηθεί αποκλειστικά για το FreeBSD. Επιθυμούμε τη βοήθεια σας ώστε το FreeBSD να ακολουθεί αυτή τη σύμβαση.

Οι τοπικές ρυθμίσεις βασίζονται σε τρεις βασικούς όρους: Κωδικό Γλώσσας, Κωδικό Χώρας και Κωδικοποίηση. Τα ονόματα των τοπικών ρυθμίσεων προκύπτουν από τους παραπάνω όρους, με τον τρόπο που περιγράφεται παρακάτω:

[.programlisting]
....
ΚωδικόςΓλώσσας_ΚωδικόςΧώρας.Κωδικοποίηση
....

=== Κωδικοί Γλωσσών και Χωρών

Για να χρησιμοποιηθούν οι τοπικές ρυθμίσεις για μια συγκεκριμένη γλώσσα σε ένα σύστημα FreeBSD (ή σε άλλο σύστημα τύπου UNIX(R) που υποστηρίζει το πρότυπο I18N), ο χρήστης θα πρέπει να βρει τους κωδικούς της συγκεκριμένης χώρας και γλώσσας (οι κωδικοί χωρών καθοδηγούν τις εφαρμογές σχετικά με τη διάλεκτο της γλώσσας που πρέπει να χρησιμοποιηθεί). Προγράμματα όπως φυλλομετρητές, εξυπηρετητές ιστοσελίδων, εξυπηρετητές SMTP/POP κλπ. παίρνουν επίσης κάποιες αποφάσεις που εξαρτώνται από τους κωδικούς αυτούς. Παρακάτω φαίνονται μερικά παραδείγματα γλωσσών/χωρών:

[.informaltable]
[cols="1,1", frame="none", options="header"]
|===
| Κωδικός Γλώσσας/Χώρας
| Περιγραφή

|en_US
|Αγγλικά - Ηνωμένες Πολιτείες

|ru_RU
|Ρώσικα - Ρωσία

|zh_TW
|Παραδοσιακά Κινέζικα - Ταϊβάν
|===

=== Κωδικοποιήσεις

Κάποιες γλώσσες χρησιμοποιούν κωδικοποιήσεις που δεν είναι ASCII, αλλά περιέχουν χαρακτήρες 8-bit, wide, ή multibyte (δείτε τη σελίδα manual man:multibyte[3] για περισσότερες πληροφορίες). Οι πιο καινούριες εφαρμογές συνήθως αναγνωρίζουν τους χαρακτήρες 8-bit. Ανάλογα με την υλοποίηση, οι χρήστες μπορεί να χρειάζεται να μεταγλωττίσουν μια εφαρμογή με υποστήριξη χαρακτήρων wide ή multibyte, ή να προσαρμόσουν τις ρυθμίσεις του προγράμματος. Για να έχετε την ικανότητα να εισάγετε και να επεξεργάζεστε χαρακτήρες multibyte, η link:https://www.FreeBSD.org/ports/[Συλλογή των Ports του FreeBSD] διαθέτει προγράμματα για κάθε γλώσσα. Δείτε την τεκμηρίωση για το I18N στο αντίστοιχο Port του FreeBSD.

Ειδικότερα, ο χρήστης χρειάζεται να διαβάσει την τεκμηρίωση της εφαρμογής, για να αποφασίσει πως πρέπει να τη ρυθμίσει σωστά ή πως να περάσει τις σωστές τιμές στο configure, το Makefile ή τον μεταγλωττιστή.

Θα πρέπει να έχετε κατά νου κάποια πράγματα:

* Σετ χαρακτήρων που εξαρτώνται από τη γλώσσα (single C chars character set, δείτε την man:multibyte[3]), π.χ. ISO8859-1, ISO8859-15, KOI8-R, CP437.
* Κωδικοποιήσεις Wide ή multibyte, π.χ. EUC, Big5.

Μπορείτε να δείτε την ενεργή λίστα των σετ χαρακτήρων στο http://www.iana.org/assignments/character-sets[Μητρώο IANA].

[NOTE]
====
Το FreeBSD χρησιμοποιεί για τις τοπικές ρυθμίσεις κωδικοποιήσεις συμβατές με το X11.
====

=== Εφαρμογές I18N

Στο σύστημα πακέτων και ports του FreeBSD, οι εφαρμογές που σχετίζονται με το I18N έχουν στο όνομα τους τη λέξη `I18N` ώστε να αναγνωρίζονται εύκολα. Ωστόσο, μπορεί να μην υποστηρίζουν πάντοτε τη γλώσσα που χρειάζεστε.

[[setting-locale]]
=== Τοπικές Ρυθμίσεις

Είναι συνήθως αρκετό να γίνει export η τιμή με την ονομασία της επιθυμητής τοπικής ρύθμισης, μέσω της μεταβλητής περιβάλλοντος `LANG` στο κέλυφος εισόδου. Αυτό μπορεί να γίνει στο αρχείο [.filename]#~/.login_conf# του χρήστη, ή στο αρχείο εκκίνησης του κελύφους του χρήστη ([.filename]#~/.profile#, [.filename]#~/.bashrc#, [.filename]#~/.cshrc#). Δεν είναι ανάγκη να θέσετε και τις υπόλοιπες μεταβλητές των τοπικών ρυθμίσεων, όπως οι `LC_CTYPE`, `LC_CTIME`. Για περισσότερες πληροφορίες, διαβάστε την τεκμηρίωση του FreeBSD που σχετίζεται με την υποστήριξη της επιθυμητής γλώσσας.

Θα πρέπει να θέσετε τις δύο παρακάτω μεταβλητές περιβάλλοντος, στα αρχεία ρυθμίσεων:

* Την `LANG` για λειτουργίες που ανήκουν στην οικογένεια POSIX(R) man:setlocale[3]
* Την `MM_CHARSET` για το σύνολο χαρακτήρων MIME των εφαρμογών.

Το παραπάνω περιλαμβάνει την ρύθμιση του κελύφους χρήστη, την ρύθμιση για μια συγκεκριμένη εφαρμογή, και τη ρύθμιση για τα X11.

==== Μέθοδοι Αλλαγής Τοπικών Ρυθμίσεων

Υπάρχουν δύο μέθοδοι για την αλλαγή των τοπικών ρυθμίσεων, τις οποίες και περιγράφουμε παρακάτω. Η πρώτη (την οποία και συνιστούμε) υλοποιείται θέτοντας τιμές στις μεταβλητές περιβάλλοντος στο <<login-class,login class>>, και η δεύτερη αλλάζοντας τις τιμές των μεταβλητών περιβάλλοντος στο <<startup-file,αρχείο εκκίνησης>> του κελύφους του χρήστη.

[[login-class]]
===== Μέθοδος Κλάσεων Εισόδου (Login Class)

Η μέθοδος αυτή επιτρέπει να γίνει η ρύθμιση των μεταβλητών περιβάλλοντος μια φορά για κάθε κέλυφος, αντί να χρειάζεται να τεθούν συγκεκριμένες τιμές στο αρχείο εκκίνησης του καθενός χωριστά. Οι <<usr-setup,Ρυθμίσεις σε Επίπεδο Χρήστη>> μπορούν να γίνουν από τον ίδιο το χρήστη, ενώ οι <<adm-setup,Ρυθμίσεις σε Επίπεδο Διαχειριστή>> απαιτούν προνόμια υπερχρήστη.

[[usr-setup]]
====== Ρυθμίσεις σε Επίπεδο Χρήστη

Το παρακάτω απλό παράδειγμα, δείχνει ένα αρχείο [.filename]#.login_conf# στον κατάλογο κάποιου χρήστη στο οποίο και οι δύο μεταβλητές έχουν τεθεί για κωδικοποίηση Latin-1:

[.programlisting]
....
me:\
	:charset=ISO-8859-1:\
	:lang=de_DE.ISO8859-1:
....

Παρακάτω βλέπετε ένα [.filename]#.login_conf# στο οποίο οι μεταβλητές έχουν τεθεί για Παραδοσιακά Κινέζικα σε κωδικοποίηση BIG-5. Παρατηρήστε ότι έχουμε θέσει πολύ περισσότερες μεταβλητές, καθώς κάποιες εφαρμογές δεν σέβονται σωστά τις μεταβλητές για Κινέζικα, Γιαπωνέζικα και Κορεάτικα.

[.programlisting]
....
#Users who do not wish to use monetary units or time formats
#of Taiwan can manually change each variable
me:\
	:lang=zh_TW.Big5:\
	:setenv=LC_ALL=zh_TW.Big5:\
	:setenv=LC_COLLATE=zh_TW.Big5:\
	:setenv=LC_CTYPE=zh_TW.Big5:\
	:setenv=LC_MESSAGES=zh_TW.Big5:\
	:setenv=LC_MONETARY=zh_TW.Big5:\
	:setenv=LC_NUMERIC=zh_TW.Big5:\
	:setenv=LC_TIME=zh_TW.Big5:\
	:charset=big5:\
	:xmodifiers="@im=gcin": #Set gcin as the XIM Input Server
....

Για περισσότερες πληροφορίες, δείτε τις <<adm-setup,Ρυθμίσεις σε Επίπεδο Διαχειριστή>> και την man:login.conf[5].

[[adm-setup]]
===== Ρυθμίσεις σε Επίπεδο Διαχειριστή

Βεβαιωθείτε ότι έχει οριστεί η σωστή γλώσσα στην κλάση του χρήστη, στο αρχείο [.filename]#/etc/login.conf#. Στο αρχείο αυτό θα πρέπει να υπάρχουν οι παρακάτω ρυθμίσεις:

[.programlisting]
....
language_name|Account Type Description:\
	:charset=MIME_charset:\
	:lang=locale_name:\
	:tc=default:
....

Με βάση το προηγούμενο παράδειγμα μας που χρησιμοποιήσαμε Latin-1, το αρχείο θα μοιάζει με το παρακάτω:

[.programlisting]
....
german|German Users Accounts:\
	:charset=ISO-8859-1:\
	:lang=de_DE.ISO8859-1:\
	:tc=default:
....

Πριν κάνετε αλλαγές στις Κλάσεις Εισόδου (Login Classes) των χρηστών, εκτελέστε την παρακάτω εντολή:

[source,shell]
....
# cap_mkdb /etc/login.conf
....

ώστε να ενεργοποιηθούν στο σύστημα οι αλλαγές που κάνατε στο [.filename]#/etc/login.conf#.

===== Αλλαγή Κλάσεων Εισόδου μέσω της man:vipw[8]

Χρησιμοποιήστε την `vipw` για να προσθέσετε νέους χρήστες, και κάντε την καταχώριση να μοιάζει με την παρακάτω:

[.programlisting]
....
user:password:1111:11:language:0:0:User Name:/home/user:/bin/sh
....

===== Αλλαγή Κλάσεων Εισόδου μέσω της man:adduser[8]

Χρησιμοποιήστε την `adduser` για να προσθέσετε νέους χρήστες, και έπειτα ακολουθήστε τις παρακάτω οδηγίες:

* Θέστε το `defaultclass = language` στο [.filename]#/etc/adduser.conf#. Να έχετε υπόψη σας ότι σε αυτή την περίπτωση, θα πρέπει να ορίσετε μια κλάση `default` για όλους τους χρήστες άλλων γλωσσών.
* Μια εναλλακτική λύση, είναι να απαντάτε κάθε φορά στην ερώτηση
+
[source,shell]
....
Enter login class: default []: 
....
+ 
που εμφανίζεται από την man:adduser[8].
* Ακόμα μια εναλλακτική λύση, είναι να χρησιμοποιήσετε το παρακάτω σε κάθε χρήστη που θέλετε να προσθέσετε και ο οποίος χρησιμοποιεί διαφορετική γλώσσα:
+
[source,shell]
....
# adduser -class language
....

===== Αλλαγή Κλάσεων Εισόδου μέσω της man:pw[8]

Αν χρησιμοποιείτε την man:pw[8] για να προσθέσετε νέους χρήστες, καλέστε την με τον παρακάτω τρόπο:

[source,shell]
....
# pw useradd user_name -L language
....

[[startup-file]]
===== Μέθοδος Αρχείων Εκκίνησης Κελύφους

[NOTE]
====
Η μέθοδος αυτή δεν συνίσταται, καθώς απαιτεί διαφορετικές ρυθμίσεις για κάθε διαφορετικό πρόγραμμα κελύφους που χρησιμοποιείται. Προτιμήστε καλύτερα την μέθοδο των <<login-class,Κλάσεων Εισόδου>>.
====

Για να προσθέσετε τις τοπικές ρυθμίσεις και το σετ χαρακτήρων MIME, ρυθμίστε απλώς τις δύο μεταβλητές περιβάλλοντος που φαίνονται παρακάτω στο αρχείο [.filename]#/etc/profile# ή/και στο [.filename]#/etc/csh.login#. Θα χρησιμοποιήσουμε τα Γερμανικά ως γλώσσα για το παρακάτω παράδειγμα:

Στο [.filename]#/etc/profile#:

[.programlisting]
....
LANG=de_DE.ISO8859-1; export LANG
MM_CHARSET=ISO-8859-1; export MM_CHARSET
....

Ή στο [.filename]#/etc/csh.login#:

[.programlisting]
....
setenv LANG de_DE.ISO8859-1
setenv MM_CHARSET ISO-8859-1
....

Εναλλακτικά, μπορείτε να προσθέσετε τις παραπάνω οδηγίες στο [.filename]#/usr/shared/skel/dot.profile# (αντίστοιχα με τις οδηγίες για το [.filename]#/etc/profile# που είδαμε παραπάνω), ή στο [.filename]#/usr/shared/skel/dot.login# (αντίστοιχα με τις οδηγίες για το [.filename]#/etc/csh.login# που είδαμε επίσης παραπάνω).

Για το X11:

Στο [.filename]#$HOME/.xinitrc#:

[.programlisting]
....
LANG=de_DE.ISO8859-1; export LANG
....

Ή:

[.programlisting]
....
setenv LANG de_DE.ISO8859-1
....

Ανάλογα με το κέλυφος που χρησιμοποιείτε (δείτε παραπάνω).

[[setting-console]]
=== Ρυθμίσεις για την Κονσόλα

Για όλα τα single C σετ χαρακτήρων, μπορείτε να θέσετε τις γραμματοσειρές της κονσόλας στο [.filename]#/etc/rc.conf# για την επιθυμητή γλώσσα, γράφοντας:

[.programlisting]
....
font8x16=font_name
font8x14=font_name
font8x8=font_name
....

Το _font_name_ εδώ προκύπτει από το αντίστοιχο αρχείο του καταλόγου [.filename]#/usr/shared/syscons/fonts#, αφαιρώντας την κατάληξη [.filename]#.fnt#.

Αν χρειάζεται, χρησιμοποιήστε την κατάλληλη αντιστοίχηση πληκτρολογίου (keymap) και οθόνης για το σετ χαρακτήρων single C που χρησιμοποιείτε, μέσω του `sysinstall`. Μόλις εκτελέσετε το sysinstall, επιλέξτε το [.guimenuitem]#Configure#, και έπειτα το [.guimenuitem]#Console#. Εναλλακτικά, μπορείτε να προσθέσετε το παρακάτω στο [.filename]#/etc/rc.conf#:

[.programlisting]
....
scrnmap=screenmap_name
keymap=keymap_name
keychange="fkey_number sequence"
....

Στην περίπτωση αυτή, το _screenmap_name_ προέρχεται από ένα αρχείο του καταλόγου [.filename]#/usr/shared/syscons/scrnmaps#, χωρίς την κατάληξη [.filename]#.scm#. Η αντιστοίχηση οθόνης μαζί με την αντίστοιχη γραμματοσειρά, χρησιμοποιείται συνήθως για την επέκταση του 8ου bit στο 9o, για κάρτες VGA που χρησιμοποιούν μήτρα χαρακτήρων με 8 στήλες.

Αν έχετε ενεργοποιημένο τον δαίμονα moused στο αρχείο [.filename]#/etc/rc.conf#:

[.programlisting]
....
moused_enable="YES"
....

καλό θα είναι να εξετάσετε τις πληροφορίες σχετικά με τον δρομέα του ποντικιού που εμφανίζονται στην παρακάτω παράγραφο.

Ο προεπιλεγμένος δρομέας του ποντικιού που χρησιμοποιείται από το πρόγραμμα οδήγησης man:syscons[4], καταλαμβάνει τις θέσεις 0xd0-0xd3 του συνόλου χαρακτήρων. Αν αυτή η περιοχή χαρακτήρων δεν είναι διαθέσιμη στη γλώσσα που χρησιμοποιείτε, θα πρέπει να μετακινήσετε την περιοχή του δρομέα έξω από αυτήν. Για να γίνει αυτό στο FreeBSD, προσθέστε την ακόλουθη γραμμή στο [.filename]#/etc/rc.conf#:

[.programlisting]
....
mousechar_start=3
....

Το _keymap_name_ προέρχεται από ένα αρχείο του καταλόγου [.filename]#/usr/shared/syscons/keymaps#, χωρίς την κατάληξη [.filename]#.kbd#. Αν δεν είστε σίγουρος για την αντιστοίχηση πληκτρολογίου που χρειάζεται να χρησιμοποιήσετε, μπορείτε να χρησιμοποιήσετε το man:kbdmap[1] για να κάνετε δοκιμές σε διάφορες αντιστοιχίσεις, χωρίς να χρειάζεται να κάνετε επανεκκίνηση.

Η λειτουργία `keychange` χρησιμοποιείται συνήθως για τον προγραμματισμό των πλήκτρων λειτουργιών (function keys), ώστε να ταιριάζουν με τον επιλεγμένο τύπο τερματικού, καθώς οι ακολουθίες των πλήκτρων λειτουργιών δεν μπορούν να καθοριστούν στις αντιστοιχίσεις πληκτρολογίου.

Βεβαιωθείτε επίσης ότι έχετε ρυθμίσει το σωστό τύπου τερματικού στο [.filename]#/etc/ttys# για όλες τις καταχωρίσεις `ttyv*`. Τη δεδομένη στιγμή, οι προκαθορισμένες αντιστοιχίες είναι:

[.informaltable]
[cols="1,1", frame="none", options="header"]
|===
| Σετ Χαρακτήρων
| Τύπος Τερματικού

|ISO8859-1 ή ISO8859-15
|`cons25l1`

|ISO8859-2
|`cons25l2`

|ISO8859-7
|`cons25l7`

|KOI8-R
|`cons25r`

|KOI8-U
|`cons25u`

|CP437 (προεπιλεγμένο VGA)
|`cons25`

|US-ASCII
|`cons25w`
|===

Για γλώσσες με χαρακτήρες wide ή multibyte, χρησιμοποιήστε το σωστό FreeBSD port στον κατάλογο [.filename]#/usr/ports/language#. Μερικές θύρες εμφανίζονται ως κονσόλα, ενώ το σύστημα τις βλέπει ως σειριακά vtty, και έτσι πρέπει να παρακρατήσετε αρκετά vtty, τόσο για το X11 όσο και για την ψευτό-σειριακή κονσόλα. Παρακάτω θα βρείτε μια μερικώς ενημερωμένη λίστα για χρήση άλλων γλωσσών στην κονσόλα:

[.informaltable]
[cols="1,1", frame="none", options="header"]
|===
| Γλώσσα
| Τοποθεσία

|Παραδοσιακά Κινέζικα (BIG-5)
|package:chinese/big5con[]

|Γιαπωνέζικα
|package:japanese/kon2-16dot[] ή package:japanese/mule-freewnn[]

|Κορεάτικα
|package:korean/han[]
|===

=== Ρύθμιση του X11

Αν και το X11 δεν είναι μέρος του FreeBSD Project, θα δώσουμε εδώ κάποιες χρήσιμες πληροφορίες για όσους το χρησιμοποιούν στο FreeBSD. Για περισσότερες πληροφορίες, δείτε την http://www.x.org/[δικτυακή τοποθεσία του Xorg], ή του εξυπηρετητή X11 που πρόκειται να χρησιμοποιήσετε.

Στο αρχείο [.filename]#~/.Xresources#, μπορείτε επιπρόσθετα να αλλάξετε και άλλες ρυθμίσεις που σχετίζονται με το I18N (π.χ. γραμματοσειρές, μενού, κ.λ.π.).

==== Απεικόνιση Γραμματοσειρών

Εγκαταστήστε τον εξυπηρετητή Xorg (package:x11-servers/xorg-server[]) και έπειτα εγκαταστήστε τις γραμματοσειρές TrueType(R) για την επιθυμητή γλώσσα. Με τις σωστές τοπικές ρυθμίσεις, θα μπορείτε να δείτε την επιλεγμένη γλώσσα στα μενού και τα μηνύματα του γραφικού περιβάλλοντος.

==== Εισαγωγή μη-Αγγλικών Χαρακτήρων

Η μέθοδος εισόδου X11 (XIM, X11 Input Method), είναι ένα νέο πρότυπο για όλους τους πελάτες X11. Όλες οι εφαρμογές του X11 θα πρέπει να γράφονται ως πελάτες του XIM, και να λαμβάνουν είσοδο από εξυπηρετητές εισόδου XIM. Υπάρχουν διαθέσιμοι διάφοροι εξυπηρετητές XIM, για διαφορετικές γλώσσες.

=== Ρύθμιση Εκτυπωτή

Κάποια σετ χαρακτήρων single C είναι συνήθως ενσωματωμένα στο ίδιο το υλικό των εκτυπωτών. Τα σετ χαρακτήρων τύπου wide ή multibyte απαιτούν ειδικές ρυθμίσεις, και συνιστούμε να χρησιμοποιήσετε το apsfilter. Μπορείτε επίσης να μετατρέψετε το έγγραφο σας σε PostScript(R) ή PDF, χρησιμοποιώντας εργαλεία ειδικά φτιαγμένα για τη συγκεκριμένη γλώσσα.

=== Πυρήνας και Συστήματα Αρχείων

Το σύστημα αρχείων FFS (fast filesystem) του FreeBSD μπορεί να διαχειριστεί ονόματα αρχείων που ανήκουν σε σετ single C (είναι 8-bit clean, δείτε και το man:multibyte[3]), αλλά δεν αποθηκεύει το σετ χαρακτήρων που χρησιμοποιείται. Με άλλα λόγια, είναι 8-bit αλλά δεν γνωρίζει τίποτα για την κωδικοποίηση των χαρακτήρων. Επίσημα, το FFS δεν υποστηρίζει ακόμα σετ χαρακτήρων wide ή multibyte. Υπάρχουν ωστόσο κάποια ανεξάρτητα patches για το FFS που υποστηρίζουν αυτές τις δυνατότητες. Πρόκειται μόνο για προσωρινές και μη μεταφέρσιμες λύσεις ή hacks, και έχουμε αποφασίσει να μην τα περιλάβουμε στο κεντρικό δέντρο πηγαίου κώδικα. Δείτε τις ιστοσελίδες των αντίστοιχων γλωσσών για περισσότερες πληροφορίες και για να ανακτήσετε τα απαραίτητα αρχεία.

Το σύστημα αρχείων MS-DOS(R) στο FreeBSD έχει την δυνατότητα να ρυθμιστεί ώστε να μετατρέπει μεταξύ των σετ χαρακτήρων Unicode, του MS-DOS(R), και του σετ χαρακτήρων που έχει επιλεγεί για το σύστημα αρχείων του FreeBSD. Για περισσότερες λεπτομέρειες, δείτε τη σελίδα manual man:mount_msdosfs[8].

[[l10n-compiling]]
== Μεταγλώττιση Προγραμμάτων I18N

Πολλά ports του FreeBSD διαθέτουν υποστήριξη I18N. Σε μερικά από αυτά, το -I18N είναι μέρος του ονόματος τους. Τα προγράμματα αυτά, και πολλά περισσότερα, έχουν ενσωματωμένη υποστήριξη για I18N και δεν χρειάζονται άλλες ειδικές ρυθμίσεις.

Ωστόσο, σε κάποιες εφαρμογές όπως η MySQL, θα πρέπει να ρυθμιστεί το [.filename]#Makefile# με το επιθυμητό σετ χαρακτήρων. Αυτό συνήθως γίνεται περνώντας μια τιμή στο configure στον πηγαίο κώδικα, ή αλλάζοντας το ίδιο το [.filename]#Makefile#.

[[lang-setup]]
== Τοπικές Ρυθμίσεις για Συγκεκριμένες Γλώσσες

[[ru-localize]]
=== Ρώσικη Γλώσσα (Κωδικοποίηση KOI8-R)

Για περισσότερες πληροφορίες σχετικά με την κωδικοποίηση KOI8-R, δείτε τις http://koi8.pp.ru/[Αναφορές Σχετικά με το Σετ Χαρακτήρων KOIR-8 (Ρωσικό Σύνολο Χαρακτήρων)].

==== Τοπικές Ρυθμίσεις

Τοποθετήστε τις ακόλουθες γραμμές στο αρχείο σας [.filename]#~/.login_conf#:

[.programlisting]
....
me:My Account:\
	:charset=KOI8-R:\
	:lang=ru_RU.KOI8-R:
....

Για παραδείγματα που σχετίζονται με τις <<setting-locale,Τοπικές Ρυθμίσεις>>, δείτε προηγούμενες ενότητες σε αυτό το κεφάλαιο.

==== Ρύθμιση Κονσόλας

* Προσθέστε την ακόλουθη γραμμή στο αρχείο [.filename]#/etc/rc.conf#:
+
[.programlisting]
....
mousechar_start=3
....

* Χρησιμοποιήστε επίσης τις παρακάτω ρυθμίσεις στο [.filename]#/etc/rc.conf#:
+
[.programlisting]
....
keymap="ru.utf-8"
scrnmap="utf-82cp866"
font8x16="cp866b-8x16"
font8x14="cp866-8x14"
font8x8="cp866-8x8"
....

* Για κάθε καταχώριση `ttyv*` στο αρχείο [.filename]#/etc/ttys#, χρησιμοποιήστε το `cons25r` ως τύπο τερματικού.

Για παραδείγματα που σχετίζονται με την ρύθμιση της <<setting-console,κονσόλας>>, δείτε προηγούμενες ενότητες αυτού του κεφαλαίου.

==== Ρύθμιση Εκτυπωτή

Καθώς οι περισσότεροι εκτυπωτές που διαθέτουν Ρωσικούς χαρακτήρες έχουν ενσωματωμένη την κωδικοσελίδα CP866, θα χρειαστείτε ειδικό φίλτρο εξόδου για να μετατρέψετε από το KOI8-R στο CP866. Το φίλτρο αυτό εγκαθίσταται από προεπιλογή στο [.filename]#/usr/libexec/lpr/ru/koi2alt#. Η καταχώριση για ένα Ρώσικο εκτυπωτή στο [.filename]#/etc/printcap# θα μοιάζει με την παρακάτω:

[.programlisting]
....
lp|Russian local line printer:\
	:sh:of=/usr/libexec/lpr/ru/koi2alt:\
	:lp=/dev/lpt0:sd=/var/spool/output/lpd:lf=/var/log/lpd-errs:
....

Δείτε το man:printcap[5] για πιο λεπτομερή περιγραφή.

==== Σύστημα Αρχείων MS-DOS(R) και Ρώσικα Ονόματα Αρχείων

Το παρακάτω υπόδειγμα καταχώρισης στο man:fstab[5] ενεργοποιεί την υποστήριξη για Ρώσικα ονόματα αρχείων σε προσαρτημένα συστήματα αρχείων τύπου MS-DOS(R):

[.programlisting]
....
/dev/ad0s2      /dos/c  msdos   rw,-Wkoi2dos,-Lru_RU.KOI8-R 0 0
....

Η επιλογή `-L` επιλέγει τις τοπικές ρυθμίσεις που θα χρησιμοποιηθούν, και η `-W` ορίζει τον πίνακα μετατροπής χαρακτήρων. Για να χρησιμοποιήσετε την επιλογή `-W` βεβαιωθείτε ότι έχετε προσαρτήσει την κατάτμηση [.filename]#/usr# πριν την κατάτμηση MS-DOS(R), καθώς οι πίνακες μετατροπής βρίσκονται στο [.filename]#/usr/libdata/msdosfs#. Για περισσότερες πληροφορίες, δείτε τη σελίδα manual του man:mount_msdosfs[8].

==== Ρύθμιση X11

. Εκτελέστε πρώτα <<setting-locale,τις γενικές τοπικές ρυθμίσεις>> που έχουμε ήδη περιγράψει.
. Αν χρησιμοποιείτε τον εξυπηρετητή Xorg, εγκαταστήστε το πακέτο package:x11-fonts/xorg-fonts-cyrillic[].
+ 
Ελέγξτε την ενότητα `"Files"` στο αρχείο [.filename]#/etc/X11/xorg.conf#. Θα πρέπει να προσθέσετε την παρακάτω γραμμή _πριν_ από οποιαδήποτε άλλη καταχώριση `FontPath`:
+
[.programlisting]
....
FontPath   "/usr/local/lib/X11/fonts/cyrillic"
....
+
[NOTE]
====
Δείτε στην Συλλογή των Ports για περισσότερες κυριλλικές γραμματοσειρές.
====

. Για την ενεργοποίηση του Ρωσικού πληκτρολογίου, προσθέστε τις παρακάτω γραμμές στην ενότητα `"Keyboard"` του αρχείου [.filename]#xorg.conf#:
+
[.programlisting]
....
Option "XkbLayout"   "us,ru"
Option "XkbOptions"  "grp:toggle"
....
+ 
Βεβαιωθείτε επίσης ότι η γραμμή `XkbDisable` είναι ανενεργή (μαρκαρισμένη ως σχόλιο).
+ 
Αν χρησιμοποιήσετε το `grp:toggle` η εναλλαγή RUS/LAT θα γίνεται με το kbd:[Δεξιό Alt], ενώ αν θέσετε `grp:ctrl_shift_toggle`, η εναλλαγή θα γίνεται με το kbd:[Ctrl+Shift]. Για `grp:caps_toggle`, η εναλλαγή RUS/LAT θα γίνεται με το kbd:[CapsLock]. Η κανονική λειτουργία του kbd:[CapsLock] εξακολουθεί να είναι διαθέσιμη μέσω του συνδυασμού πλήκτρων kbd:[Shift+CapsLock] (μόνο σε κατάσταση LAT). Το `grp:caps_toggle` για κάποιο άγνωστο λόγο, δεν λειτουργεί στο Xorg.
+ 
Αν το πληκτρολόγιο σας διαθέτει πλήκτρα "Windows(R)", και έχετε παρατηρήσει ότι κάποια από τα μη-αλφαριθμητικά πλήκτρα έχουν λάθος αντιστοίχηση όταν είστε σε κατάσταση RUS, προσθέστε την παρακάτω γραμμή στο αρχείο [.filename]#xorg.conf#:
+
[.programlisting]
....
Option "XkbVariant" ",winkeys"
....
+
[NOTE]
====
Το Ρώσικο XKB πληκτρολόγιο ίσως δεν λειτουργεί με εφαρμογές που δεν έχουν φτιαχτεί για τις αντίστοιχες τοπικές ρυθμίσεις.
====

[NOTE]
====
Οι εφαρμογές που τηρούν τις ελάχιστες προδιαγραφές τοπικών ρυθμίσεων, θα πρέπει να καλούν από νωρίς τη συνάρτηση `XtSetLanguageProc (NULL, NULL, NULL);` μέσα στον κώδικα τους.

Δείτε το http://koi8.pp.ru/xwin.html[KOI8-R για το σύστημα X Window] για περισσότερες οδηγίες σχετικά με την δημιουργία εφαρμογών X11 που να χρησιμοποιούν τοπικές ρυθμίσεις.
====

=== Τοπικές Ρυθμίσεις για Παραδοσιακά Κινέζικα Ταϊβάν

Το FreeBSD-Taiwan Project έχει δημιουργήσει ένα HOWTO για τα Κινέζικα στο FreeBSD, το οποίο μπορείτε να βρείτε στη διεύθυνση http://netlab.cse.yzu.edu.tw/\~statue/freebsd/zh-tut/[http://netlab.cse.yzu.edu.tw/~statue/freebsd/zh-tut/], χρησιμοποιώντας πολλά Κινέζικα ports. Ο τρέχων συντάκτης του `Κινέζικου FreeBSD Howto` είναι ο Shen Chuan-Hsing mailto:statue@freebsd.sinica.edu.tw[statue@freebsd.sinica.edu.tw]. 

Ο Chuan-Hsing Shen mailto:statue@freebsd.sinica.edu.tw[statue@freebsd.sinica.edu.tw] έχει δημιουργήσει την http://netlab.cse.yzu.edu.tw/\~statue/cfc/[Κινέζικη Συλλογή FreeBSD (CFC)] χρησιμοποιώντας την κωδικοποίηση `zh-L10N-tut` του FreeBSD-Ταΐβάν. Τα πακέτα και τα scripts διατίθενται στη διεύθυνση link:ftp://freebsd.csie.nctu.edu.tw/pub/taiwan/CFC/[ftp://freebsd.csie.nctu.edu.tw/pub/taiwan/CFC/].

=== Τοπικές Ρυθμίσεις για την Γερμανική Γλώσσα (για Όλες τις Γλώσσες που Βασίζονται στο ISO 8859-1)

Ο Slaven Rezic mailto:eserte@cs.tu-berlin.de[eserte@cs.tu-berlin.de] έχει γράψει ένα οδηγό για την χρήση των umlauts σε ένα μηχάνημα FreeBSD. Ο οδηγός είναι γραμμένος στα Γερμανικά και διατίθεται στην τοποθεσία http://user.cs.tu-berlin.de/\~eserte/FreeBSD/doc/umlaute/umlaute.html[http://user.cs.tu-berlin.de/~eserte/FreeBSD/doc/umlaute/umlaute.html].

=== Τοπικές Ρυθμίσεις για την Ελληνική Γλώσσα

Ο Nikos Kokkalis <nickkokkalis@gmail.com> έχει γράψει ένα πλήρες άρθρο για την υποστήριξη της Ελληνικής γλώσσας στο FreeBSD. Το άρθρο αυτό διατίθεται ως μέρος της επίσημης Ελληνικής τεκμηρίωσης του FreeBSD, στην τοποθεσία link:{greek-language-support}[Υποστήριξη της Ελληνικής Γλώσσας στο FreeBSD].

=== Τοπικές Ρυθμίσεις Για Γιαπωνέζικα και Κορεάτικα

Για Γιαπωνέζικα, δείτε στην τοποθεσία http://www.jp.FreeBSD.org/[http://www.jp.FreeBSD.org/], ενώ για Κορεάτικα, δείτε στην τοποθεσία http://www.kr.FreeBSD.org/[http://www.kr.FreeBSD.org/].

=== Τεκμηρίωση του FreeBSD σε Γλώσσες Εκτός της Αγγλικής

Κάποιοι εθελοντές του FreeBSD έχουν μεταφράσει τμήματα της τεκμηρίωσης του σε άλλες γλώσσες. Οι μεταφράσεις αυτές διατίθενται μέσω συνδέσμων στην link:https://www.FreeBSD.org/[κύρια δικτυακή τοποθεσία του FreeBSD] ή στον κατάλογο [.filename]#/usr/shared/doc#.
